open-index/open-wikipedia-markdown huggingface dataset:
Կլուչե

**Կլուչե** (պարսկերեն՝ کلوچه), որը նաև հայտնի է որպես Պարսկական նոր տարվա հաց, պարսկական խմորեղեն կամ հաց է, որը տարածված է Իրանի տարբեր շրջաններում։ Կա բազմաթիվ տարբերակներ (հացի նման խմորով կամ խրթխրթան, լցոնված կամ առանց լցոնի), որոնք տարածված են ոչ միայն Իրանում, այլև տարբեր սփյուռքային համայնքներում, ներառյալ Արևելյան Եվրոպան և Հյուսիսային Ամերիկան։

## Նկարագրություն
Սովորաբար կլուչեն խմորեղեն է, որը լցոնված է սամիթով և ընկույզով, բայց կարող է լինել նաև կոկոսի քերուկով լցոնված և համեմված զաֆրանով, վարդաջուրով, հիլով, դարչինով կամ կիտրոնի կեղևով։

Կասպյան խոհանոցին բնորոշ հացի նման խմորով կլուչեն հնարավոր է պատրաստել վեգան տարբերակով՝ կարագի փոխարեն օգտագործելով կոկոսի յուղ։

Այս խմորեղենն առանձնահատուկ դեր ունի տարբեր կրոնական տոների ժամանակ, այն պատրաստում են Պարսկաստանի հրեաները Փուրիմի տոնին, քրիստոնյաները՝ Զատիկի, իսկ մուսուլմանները՝ Ռամադանի ընթացքում։

Նովրուզի (Պարսկական նոր տարի) տոնի համար իրանցիները պատրաստում են կլուչե հաց։

Իրանի հարավում պատրաստվող կլուչեն բարակ, խրթխրթան բիսկվիթ է, որը հիմնականում բաղկացած է ջուրից, շաքարից, ցորենի ալյուրից և ձվի սպիտակուցից։


 File:Fresh Cookies for Sale - Punel - Caspian Seacoast - Northwestern Iran (7418502512).jpg|Ավանդական կլուչեի պատրաստում Փունել գյուղում
File:Fuman Koloocheh.jpg|Հռչակված բարակ կլուչե Ֆուման, Իրանից՝ պատրաստելուց առաջ 


## Ծագում
Ծագում է Միջին պարսկերենից (kwlʾck' /kulāčag/, «փոքր, կլոր հացաբլիթ»)։

## Ծանոթագրություններ

Կատեգորիա:Թխվածքաբլիթներ
Կատեգորիա:Իրանական խոհանոց
Քլիբ Լամդուան

**Քլիբ Լամդուան** կամ Լամդուա,ն ծաղկի կարճաթխվածք (թայերեն՝ กลีบลำดวน, RTGS՝ klip lamduan, IPA՝ [klìːp lam duːan]) թայլանդական թխվածքաբլիթ է, որը պատրաստվում է Լամդուան ծաղկի ձևով։ Ավանդաբար այն պատրաստվում է մեկ մաս սպիտակ շաքարավազ, երկու մաս ալյուր և ճարպից։ Քլիբ Լամդուան թխվածքաբլիթները պատրաստվում են հատուկ ձևով՝ դրանք տեղադրելով տարայում, որի մեջ դրվում է «տիան օպ» (เทียนอบ) բուրվառային մոմ, որն օգտագործվում է աղանդերի պատրաստման համար։ Երբ տարան փակվում է, մոմը հանգցվում է, և բուրավետ ծուխը մնում է ներսում։ Ժամանակակից բաղադրատոմսերը հաճախ փոփոխվում են սկզբնականից՝ օգտագործելով շաքարի փոշի սովորական շաքարի փոխարեն, բուսական յուղ՝ ճարպի փոխարեն, և որոշ հացթուխներ ավելացնում են նաև մի փոքր աղ։

## Պատմություն
Քլիբ Լամդուանը եղել է բարեպաշտ ավանդական թայլանդական աղանդերներից մեկը, որը մատուցվում էր միայն պալատի ներսում։ Ներկայումս այն հեշտությամբ կարելի է գտնել, քանի որ պալատական սպասավորների ժառանգները սկսել են թխել և վաճառել այս աղանդերը հանրության համար։ Ժամանակի ընթացքում Քլիբ Լամդուանը փոփոխվել է սկզբնական բաղադրատոմսից՝ թխման գործընթացում, ծաղկաթերթերի քանակում, գույնում կամ նույնիսկ բաղադրիչներում։

Սկզբնական բաղադրատոմսը ներառում էր միայն ալյուր, շաքար և ճարպ (այժմ կարելի է օգտագործել բուսական յուղ), ինչը նման է կարճաթխվածք խմորի բաղադրիչներին։

Քլիբ Լամդուան պատրաստելիս այն պետք է ունենա ընդհանուր առմամբ վեց ծաղկաթերթ՝ երեքը արտաքին մասում և երեքը ներքին մասում։ Երբ այս գործընթացն ավարտվում է, հաջորդ քայլը այն պատշաճ ջերմաստիճանում թխելն է և պարբերաբար շրջելը՝ կատարյալ պատրաստման համար։ ՔլիբԼամդուանը պետք է հավասարաչափ թխված լինի և ունենա փխրուն հյուսվածք։ Վերջնական գործընթացը, մատուցելուց առաջ, ՔլիբԼամդուանը պետք է բուրվառվի բուրավետ մոմով։

## Ծանոթագրություններ

Կատեգորիա:Թխվածքաբլիթներ
Նիլուֆար Յակուբբաևա

**Նիլուֆար Յակուբբաևա** (), ուզբեկ շախմատիստուհի, կանանց գրոսմայստեր (2022), Ուզբեկստանի կանանց շախմատի չեմպիոն (2019, 2020, 2021)։

## Կենսագրություն
Նիլուֆար Յակուբբաևան երեք տարի անընդմեջ հաղթել է Ուզբեկստանի կանանց շախմատի առաջնությունում՝ 2019, 2020 և 2021 թվականներին։ 

2021 թվականի հուլիսին մասնակցել է կանանց շախմատի աշխարհի գավաթին, որը կայացել է Սոչիում, որտեղ առաջին շրջանում 0,5:1,5 հաշվով պարտվել է պերուացի շախմատիստուհի Դեյսի Կորիին։

ՖԻԴԵ-ն 2020 թվականին նրան շնորհել է կանանց միջազգային վարպետի (WIM), իսկ 2022 թվականին՝ կանանց միջազգային գրոսմայստերի (WGM) կոչումներ։

## Ընտանիք
Նիլուֆար Յակուբբաևան ունի կրտսեր եղբայր՝ Նոդիրբեկ Յակուբբոևը, որը մի քանի անգամ հաղթել է Ուզբեկստանի շախմատի առաջնությունում։

## Վարկանիշի փոփոխություն

## Ծանոթագրություններ

## Արտաքին հղումներ
*Նիլուֆար Յակուբբաևայի քարտը ՖԻԴԵ֊ի կայքւմ
* Նիլուֆար Յակուբբաևայի խաղերը 365Chess.com կայքում

Կատեգորիա:Շախմատային օլիմպիադաների մասնակիցներ
Կատեգորիա:Շախմատի կանանց գրոսմայստերներ
Կատեգորիա:Ուզբեկ շախմատիստներ
Կատեգորիա:Ուզբեկստանի ազգային համալսարանի շրջանավարտներ
Կատեգորիա:Շախմատի միջազգային վարպետներ
Թութուկուդի մակարոն

**Թութուկուդի մակարոն** (կամ Թութիկորին) մակարոնի տեսակ է, որը ծագել է Թութուկուդի նավահանգստային քաղաքում, Հնդկաստանի Թամիլ Նադու նահանգում։ Ավանդական եվրոպական մակարոնները պատրաստվում են ձվի սպիտակուցից, շաքարից և աղացած նուշից։ Թութուկուդիում նուշը փոխարինվել է տեղական կաշվուով։

## Պատմություն
Թութուկուդիի մակարոնները հիմնականում եվրոպական մակարոններ են, որոնք հարմարեցվել են Թութուկուդիի համար։ Մակարոնը ծագել է Ֆրանսիայում և Իտալիայում, սակայն տարածվել է աշխարհի տարբեր մասերում։ Այս շրջաններից շատերը փոփոխել են բաղադրատոմսը՝ ավելացնելով կամ փոխելով բաղադրիչները։ Որոշ տարածաշրջաններում ավելացվել է կոկոսի չիր՝ տեղական համ տալու համար։ Թութուկուդիում նուշը փոխարինվել է տեղական կաշվուով։ Մակարոնը Հնդկաստան է բերվել պորտուգալացիների կողմից։ Այն եկել է Սեյլոնի (այժմ՝ Շրի Լանկա) միջով և հասել Թութուկուդի՝ Հարավային Հնդկաստանի Թամիլ Նադու նահանգի նավահանգստային քաղաք։

## Մեթոդ
Թութուկուդիի մի քանի հացաբուլկեղենի խանութներ արտադրում են մակարոն՝ օգտագործելով նույն հարյուրամյա մեթոդը։ Գործընթացը սկսվում է կաշվու ընկույզի աղումով։ Աղումն իրականացվում է երկու փուլով։ Առաջին փուլում ստացվում է կոպիտ աղացած կաշվու ընկույզի փոշի, իսկ երկրորդ փուլում՝ նուրբ փոշի։ Երկու տեսակի փոշին ավելացնում է վերջնական արտադրանքի հյուսվածքը և համը։ Երկու տեսակի կաշվու փոշին խառնվում է աղացած շաքարի հետ էլեկտրական խառնիչում։ Միևնույն ժամանակ, ձվի սպիտակուցը բաժանվում է դեղնուցից և պահվում։ Վերջում ձվի սպիտակուցը խառնվում է աղացած կաշվու ընկույզի և շաքարի խառնուրդի հետ։ Սա արվում է ձեռքով։ Այս գործընթացը հայտնի է որպես «ծալելու» մեթոդ և խառնուրդին ավելացնում է օդ։ Սա վերջնական արտադրանքին տալիս է փափուկ հյուսվածք։ Վերջում խառնուրդը պատրաստ է և լցվում է խողովակաձև կոնների մեջ։ Թութուկուդիի մակարոնն ունի պարուրաձև կոնի տեսք, որը ավելի շատ նման է մոդակի (հնդկական աղանդեր), քան իր եվրոպական տարբերակին։ Այն թխվում է դանդաղ գործընթացով՝ 6 ժամ 152 °C ջերմաստիճանում****։

## Ծանոթագրություններ

Կատեգորիա:Հնդկական խոհանոց
Կատեգորիա:Թխվածքաբլիթներ
Յուհան-Սեբաստիան Քրիստիանսեն

**Յուհան-Սեբաստիան Քրիստիանսեն** (, ), նորվեգացի շախմատիստ, գրոսմայստեր (2018)։

## Կենսագրություն
2014-2015 թվականների մրցաշարերում երեք անգամ լրացրել է միջազգային վարպետի նորմա։ 2016 թվականին հաղթել է Կոստայում անցկացված հյուսիսային երկրների պատանիների առաջնությունում, նույն տարում դարձել է Նորվեգիայի բլից շախմատի չեմպիոն։ Արագ շախմատի և բլիցի աշխարհի առաջնությունում 120 մասնակիցների միջև զբաղեցրել է 59-րդ տեղը։

2018 թվականին լրացրել է գրոսմայստերի նորման՝ դառնալով Նորվեգիայի 15-րդ գրոսմայստերը։

Մասնակցել է պատանեկան աշխարհի երկու առաջնությունների (2017, 2018) և շախմատի աշխարհի գավաթին (2019, Խանտի-Մանսիյսկ)։

Նորվեգիայի ազգային հավաքականի կազմում հանդես է եկել Եվրոպայի թիմային 21-րդ առաջնությունում (2017, 4-րդ խաղատախտակ) և 43-րդ շախմատային օլիմպիադայում (2018, Բաթումի)։

«Vålerenga» ակումբի կազմում մասնակցել է Եվրոպայի ակումբային գավաթի երեք մրցաշարերի (2015-2017)։

## Սպորտային արդյունքներ

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ

Կատեգորիա:Նորվեգացի շախմատիստներ
Կատեգորիա:Շախմատի գրոսմայստերներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի միջազգային վարպետներ
Գոլդենբերգի փինաթ չյուս

**Գոլդենբերգի փինաթ չյուս (Peanut Chews),** շոկոլադե սալիկների ընտանիք, որն արտադրվում է ամերիկյան *Just Born* ընկերության կողմից: Դրանք բաղկացած են գետնանուշից և մելասից պատրաստված միջուկից, իսկ արտաքինից պատված են շոկոլադով, հասանելի են օրիգինալ մուգ շոկոլադով և կաթնային շոկոլադով ծածկույթներով: Սալիկները փոքր են, չափերով նման են Հելոուինի համար արտադրվող սալիկներին: Նրանք հատկապես տարածված են Ֆիլադելֆիա նահանգում և հարևան Միջինատլանտյան նահանգների բնակիչների շրջանում:

## Ընդհանուր ակնարկ
*Peanut Chew*s-ը մշակվել և իրենց պատմության մեծ մասի ընթացքում արտադրվել է *Goldenberg Candy Company*-ի կողմից, որը հիմնադրվել է ռումինացի ներգաղթյալ Դեյվիդ Գոլդենբերգի կողմից 1890 թվականին: *Peanut Chew*s-ն առաջին անգամ ներկայացվել է 1917 թվականին: Կոնֆետներն ի սկզբանե մշակվել են ԱՄՆ զինվորականների շրջանում սպառելու համար՝ Առաջին համաշխարհային պատերազմի ժամանակ: Բարձր էներգետիկ արժեքը, բարձր սպիտակուցային պարունակությունը և յուրահատուկ համը այդ դարձրել են հանրաճանաչ զինվորականների շրջանում:  1921 թվականին Հարի Գոլդենբերգը ներկայացրել է առաջին փաթեթավորված Peanut Chews կոնֆետը մանրածախ վաճառքի համար: 1930-ականներին կոնֆետը վաճառվել է առանձին փոքր կտորներով: 1949 թվականին Հարրին և Սիլվիա Գոլդենբերգները (երկրորդ սերունդ) գնել են Դեյվիդ Գոլդենբերգի Peanut Chews-ի բաժինը, որպեսզի կենտրոնանան բացառապես Peanut Chews կոնֆետների արտադրության վրա: 2003 թվականին Փենսիլվանիա նահանգի Բեթլհեմ քաղաքում հիմնադրված, կոնֆետների արտադրությամբ զբաղվող *Just Born, Inc. ընկերությունը* գնել է Peanut Chews ապրանքանիշը և Հյուսիսարևելյան Ֆիլադելֆիայի արտադրական գործարանը: 

Որոշ վեգաններ սիրում են օրիգինալ համը, որը չի պարունակում ձու և կաթնամթերք, որը բնորոշ է մուգ շոկոլադային և որոշ կարամելային կոնֆետներին: *Just Born*-ը փոփոխություններ է կատարել ինչպես կոնֆետի ձևավորման, այնպես էլ փաթեթավորման մեջ և փորձել է ընդլայնել իր շուկայական տարածքը Միջին Ատլանտյան երկրներից դուրս: Հասկանալով, որ ապրանքը կորցնում է իր դիրքերը իր հիմնական շուկայում (մոտավորապես Բալթիմորից մինչև Նյու Յորք), ընկերությունը որոշել է կրկին ընդգծել իր շուկայավարումը հայրենի տարածաշրջանում: Գոլդենբերգի անունը վերականգնվել է նաև «*Peanut Chews*»-ի կողքին՝ արդեն վերափոխված կոնֆետների փաթեթների վրա: 

## Մշակույթում
2017 թվականի նոյեմբերի 16-ին երկու առանձին փաթեթավորված Peanut Chews-ներով պարգևատրվել են այն մասնակիցները, որոնք կարողացել են հաջող ավարտել խոչընդոտների շարքը *Քրիս Գեթարդ շոուի* մի դրվագում: Շոուի հաղորդավար Քրիս Գեթարդը մի քանի անգամ դրանց անվանել է «թերագնահատված կոնֆետ»:

2023 թվականի մայիսի 7-ին *Goldenberg's Peanut Chews*-ն աչքի է ընկել *[[Սև ցուցակ (հեռուստասերիալ)|«Սև ցուցակի»]]* մի դրվագում (10-րդ եթերաշրջան, Սերիա 11), որտեղ գլխավոր հերոսը՝ Ռայմոնդ Ռեդինգթոնը, մտել է խանութ և հարցրել․  «Կներեք, դուք վաճառու՞մ եք Գոլդբերգի փինաթ չյուս։ Երբ Ֆիլադելֆիայում եմ լինում, չեմ կարողանում ինձ զսպել և չգնել»: 

## Ծանոթագրություններ

## Արտաքին հղում
*Պաշտոնական կայք
Կատեգորիա:Կոնֆետ
Կատեգորիա:1917 հայտնված արտադրանքներ
Չոկոբի

**Չոկոբի** (), բլիթային կոնֆետ։ Կոնֆետի նախատիպը Koala's March-ն է։ Փաթեթավորումը վեցանկյուն կանաչ պրիզմա է, որի վրա գրված է **«チョコビ»** և պատկերված է մանուշակագույն կոկորդիլոս Վանիյամա-սան կերպարը։

## Ծագում
Չոկոբին առաջին անգամ հայտնվել է *«Ատամնաբույժի մոտ գնալը»* () դրվագում, որը հեռարձակվել է 1992 թվականի ապրիլի 27-ին։

## Պատմություն
1993 թվականի մայիսի 26-ին Լոտտեն առաջին անգամ Հոկկայդո և Տոհոկու շրջաններում ներկայացրել է չոկոբիի բնօրինակ համը, ինչպես նաև **թագավորական չոկոբին** (նուշի համով), իսկ նույն տարվա հուլիսի 12-ին այն թողարկվել է ամբողջ Ճապոնիայում։ Չոկոբին Լոտտեի մշակած գետնանուշով շոկոլադներից էր և այդ ժամանակվա հայտնի *Crayon Shin-chan* անիմեին առնչվող ապրանք։ Չնայած այն լիովին տարբերվում էր անիմեում ներկայացված չոկոբիից, այն դարձել է շուկայում թիվ մեկ շոկոլադը։ Այն թողարկվել է 2 միլիարդ իենի վաճառքի ցուցանիշով տարվա առաջին կեսին։ Սակայն այն այլևս չի վաճառվում։

Բացի այդ, Օրիոնը թողարկել է աստղաձև ռամունե կոնֆետներ, որոնք նման էին անիմեում պատկերվածներին, իսկ Բանդային սկզբում թողարկել էր ձողաձև բլիթներ։

2006 թվականի մարտին, որպես Տոհատոյի հետ համագործակցային արտադրանք, ներկայացվել է չոկոբի երկրորդ սերունդը։ Այն պատրաստված էր փքաբշտիկի տեսքով () և ճշգրիտ վերարտադրում էր նախկին շոկոլադի փաթեթավորումը և ձևը։ 2020 թվականի սկզբի դրությամբ դրա ընդհանուր առաքումները գերազանցել են 200 միլիոնը։

2014-ից 2017 թվականներին Morinaga Milk Industry ընկերությունը համագործակցեց ֆիլմի հետ և թողարկեց սահմանափակ քանակով *սառցե չոկոբի* () մոչի պաղպաղակ։

Ճապոնիայից բացի, չոկոբին վաճառվում է նաև Հոնկոնգում և Չինաստանի մայրցամաքային տարածքում։

## Ծանոթագրություններ

## Արտաքին հղումներ
* Chocobi in Tohato official website

Կատեգորիա:2006 հայտնված արտադրանքներ
Կատեգորիա:Թխվածքաբլիթներ
Զերո շոկոլադե սալիկ

**Զերո շոկոլադե սալիկ**, քաղցրավենիք, որը կազմված է կարամելի, գետնանուշի և նուշով նուգայի համադրությունից և ծածկված է սպիտակ ֆաջի շերտով: Առաջին անգամ ներկայացվել է 1920 թվականին։ Նրա արտաքուստ սպիտակ գույնը՝ անսովոր գույն այդ ժամանակի կոնֆետների համար, դարձել է նրա ապրանքանիշը: Սպիտակ ծածկույթը չի պարունակում կակաոյի յուղ, ուստի այն տեխնիկապես չի որակվում որպես սպիտակ շոկոլադ: Զերոն հիշեցնում է Snickers-ը՝ Mars-ի արտադրած կոնֆետը, բացառությամբայն բանի, որ Զերոն մուգ շագանակագույնի փոխարեն սպիտակ է:

## Պատմություն
Զերո սալիկն առաջին անգամ արտադրվել է Մինեսոտա նահանգի Մինեապոլիս քաղաքում՝ *Hollywood Brands* կոնֆետների ընկերության կողմից 1920 թվականին, որպես Դաբլ զերո սալիկ: Քաղցրավենիքի  նախնական արտադրությունը սկսվել է Իլինոյս նահանգի Սենտրալիա քաղաքում գտնվող գործարանում: Դաբլ զերո անվանումը տրվել է ենթադրելու՝ որ այն զովացնող է։ Անվանումը կրճատվել է պարզապես «Զերո» 1934 թվականին։

Սալիկի ծածկույթը հալվել է ավելի բարձր ջերմաստիճանում, քան շագանակագույն շոկոլադներինը, ինչը սալիկը հարմար ընտրություն է դարձրել ամառային առևտրի համար՝ հատկապես երկրի հարավում: 
 
*Hollywood Brands*-ն առաջին անգամ վաճառվել է *Consolidated Foods Corporation*-ին 1967 թվականին (որը հետագայում դառել է *Sara Lee*) և արտադրությունը շարունակվել է այն բանից հետո, երբ հրդեհը 1980 թվականին ոչնչացրել է *Centralia* գործարանը: 1983 թվականին բացվել է նոր արտադրական գործարան, իսկ 1988 թվականին *Hollywood Brands*-ը գնել է Հելսինկիի *Huhtamaki Oyj*-ը  և դարձել *Leaf, Inc.*-ի մի մասը:

*Hershey Foods Corporation*-ը ստանձնել է *Leaf North America* հրուշակեղենի արտադրության ընկերության գործունեությունը 1996 թվականին, և դրա հետ միասին արտադրել է Զերո սալիկը:

## Տեսակներ և վաճառք

Շոկոլադե սալիկը վաճառվում է երեք տարբեր չափերով։ Ըստ պաշտոնական կայքի, նրա ավանդական քաշը 52 գրամ է, իսկ ավանդական լրիվ չափի Hershey սալիկներինը՝ 44 գրամ։ 2020 թվականի դրությամբ կոնֆետը կարելի է ձեռք բերել նաև մեծ չափսով՝ 96 գրամ քաշով։ Կոնֆետը նաև վաճառվում է 6 հատանոց փաթեթներով, որոնք պարունակում են առանձին փաթեթավորված սալիկներ, որոնք կշռում են 52 գրամ։

## Կարծիքներ
2020 թվականի հոկտեմբերին *Good Mythical Morning-ի* Ռեթ ՄաքԼաֆլինը և *Լինք Նիլը* Զերո սալիկն անվանել են «աշխարհի ամենավատ կոնֆետը»՝ մի քանի տարբեր կոնֆետների ճաշակման հաղորդման ժամանակ:

Որոշ քննադատներ սալիկը համարում են «սպիտակ շոկոլադե Սնիկերս», չնայած որ Զերո սալիկի արտադրությունը նախորդել է Սնիկերսին մոտ 1 տասնամյակ, և դրա սպիտակ ծածկույթը չի պարունակում կակաոյի յուղ, ինչը թույլ է տալիս դրան տեխնիկապես չհամարել սպիտակ շոկոլադ:

## Տես նաև
* Շոկոլադե սալիկ

## Ծանոթագրություններ

## Արտաքին հղում
* https://www.hersheyland.com/zero

Կատեգորիա:1920 հայտնված արտադրանքներ
Կատեգորիա:Շոկոլադ
Քասլ Հիլ փարոս

**Քասլ Հիլ փարոս** (), փարոս, որը գտնվում է Ամերիկայի Միացյալ Նահանգների Ռոդ Այլենդ նահանգի Նյուպորտ շրջանի Օուշն Դրայվ պատմական շրջանում, Ռոդ Այլենդ կղզու արևմուտքում, Նառագանսեթ ծովածոցում: Կառուցվել է 1890 թվականին, ավտոմատացվել 1957 թվականին։

## Պատմություն
Հյուսիսային Ամերիկայի առաջին անգլիական բնակավայրերից երկուսը՝ Փրովիդենս և Նյուպորտ քաղաքները, 18-րդ և 19-րդ դարերում եղել են արդյունաբերության և առևտրի հիմնական կենտրոնները: Բազմաթիվ մեծ և փոքր կղզիներ ունեցող Նառագանսեթ ծովածոցով նավարկությունն ապահովելու համար կառուցվել են մի քանի փարոսներ։ 1875 թվականին ԱՄՆ-ի Կոնգրեսը 10․000 դոլար է հատկացրել Ռոդ Այլենդ կղզու արևելյան ծայրամասում հակամառախուղային ազդանշան ստեղծելու համար, սակայն հողատերերը հրաժարվել են վաճառել այն, քանի որ կարծում էին, որ ազդանշանի աղմուկը կնվազեցնի հողի արժեքը: 1880-ական թվականների վերջին որոշվել է այս վայրում կառուցել լիարժեք փարոս և փարոսապահի տուն, և հողի սեփականատերը, որը, պարզվել է, հայտնի օվկիանոսագետ և ծովային կենդանաբան Ալեքսանդր Ագասիսն էր, համաձայնել է այն վաճառել 1 դոլարով: Փարոսի շինարարությունն ավարտվել է 1890 թվականին։ Դա գրանիտե բլոկներից կառուցված 10 մետր բարձրությամբ կոնաձև աշտարակ էր, որը գտնվում էր ժայռի վրա, որի վրա տեղադրված էր Ֆրենելի ոսպնյակ: Փարոսապահի աղյուսե տունը կառուցվել է փարոսից 400 մետր հեռավորության վրա։ 1957 թվականին ԱՄՆ-ի առափնյա պահպանությունը ավտոմատացրել է փարոսը։

1988 թվականին ընդգրկվել է ԱՄՆ-ի պատմական վայրերի ազգային գրանցամատյանում։

## Ծանոթագրություններ

Կատեգորիա:Ռոդ Այլենդ
Կատեգորիա:1890 հիմնադրումներ
Պոմադա (հրուշակեղեն)

**Պոմադա,** շաքարավազի և ջրի խառնուրդ, որն օգտագործվում է որպես հրուշակեղեն, միջուկ կամ ջնարակ։ Երբեմն ժելատինը և գլիցերինն օգտագործվում են որպես խառնուրդը փափկեցնող կամ կայունացուցիչ:

Կան պոմադայի բազմաթիվ տեսակներ, որոնցից ամենահիմնականը թափվող պոմադան է: Մյուսները ներառում են պոմադային գլազուրը, շոկոլադե պոմադան և մեղրային պոմադան:

## Թափվող պոմադա
*Թափվող պոմադան* սերուցքային կոնֆետ է, որն օգտագործվում է որպես միջուկ կամ ծածկույթ՝ տորթերի, խմորեղենի, կոնֆետների կամ քաղցրավենիքի համար:

Ամենապարզ պոմադան բաղկացած է շաքարից և ջրից։  Երբեմն այն կայունացնելու նպատակով ավելացնում են ժելատին և գլիցերին։ Այն եփվում է փափուկ գնդիկների առաջանալը, մի փոքր սառչում և խառնվում կամ հարվում է, որպեսզի հարստանա օդով, մինչև վերածվի անթափանց յուղալի զանգվածի: Պոմադան կարելի է պատրաստել տարբեր ձևերով. երբեմն խառնուրդին ավելացնում են կիտրոն կամ վանիլ՝ համային հատկանիշները բարելավելու նպատակով։ Օգտագործվում են նաև այլ բուրավետիչներ և տարբեր ներկանյութեր։ Պոմադան օգտագորրծվում է *Cadbury Cream Egg*-ի պատրաստման ժամանակ, որի միջուկը ինվերտացված շաքարի օշարակ է, որը ստացվում է պոմադայի զանգվածը ինվերտազով մշակելով: Ֆոնդան ֆենսին տորթի տեսակ է, որը սովորաբար ծածկված է լինում թափվող պոմադայով։

## Թափվող պոմադայի ֆիզիկոքիմիա
Թափվող պոմադան ձևավորվում է սախարոզով ջրի գերհագեցումից:  եռման ջերմաստիճանում ջրի մեջ ավելի քան երկու անգամ շատ շաքար է լուծվում, քան սենյակային ջերմաստիճանում։ Սախարոզի լուծումից հետո, եթե լուծույթը հանգիստ վիճակում է սառչում, շաքարը մնում է լուծված այդ գերհագեցած լուծույթում՝ մինչև տեղի է ունենում միջուկացման պրոցեսը։ Եթե գերհագեցած վիճակի տաք լուծույթի մեջ դրվում է չլուծված սախարոզ, կամ եթե լուծույթը խառնվում է, այն բյուրեղանում է՝ ձևավորելով մեծ, խրթխրթան բյուրեղներ (այդպես է ստացվում քարի պնդության կոնֆետը): Այնուամենայնիվ, եթե լուծույթը թողնում են սառչի, այնուհետև ուժեղ խառնում են, այն ձևավորում է բազմաթիվ մանր բյուրեղներ, ինչը հանգեցնում է հարթ զանգվածով ֆոնդանտի առաջացման:

## Տես նաև
* Մարցիպան
* Քաստարդ

## Ծանոթագրություններ

Կատեգորիա:Հրուշակեղեն
Ժապավենաձև կոնֆետ

**ժապավենաձև կոնֆետ** (Ribbon candy) կոշտ կոնֆետի տեսակ է, որը Հյուսիսային Ամերիկայում ամենից հաճախ վաճառքի է հանվում Սուրբ Ծննդյան տոների շրջանում։ Այն ձևավորվում է տաք շաքարից, որը նախ պատրաստվում է որպես հարթ ժապավեններ: Այնուհետև ժապավենը ծալվում է առաջ և հետ՝ ձևավորելով կարծրացված ժապավենաձև ձողիկ: Շաքարը հաճախ ներկվում է տոնական տեսք տալու համար, իսկ կոնֆետը սովորաբար ունենում է փայլուն երանգ: Այն սովորաբար պատրաստվում է տարբեր հավելումներով, հաճախ մինթի կամ ցիտրուսային համերով: Այն սովորաբար բարակ է, որպեսզի արագ հալվի բերանում, բայց քանի որ դրա կտորները սովորաբար ավելի մեծ են, քան մի կծելու չափը, այն կծելու դեպքում այն փշրվում է: Շատ տեսակի ժապավենաձև կոնֆետներ նաև հակված են հեշտությամբ կպչուն դառնալ, սովորաբար կամ մարմնի ջերմությունից, երբ պահվում են ձեռքում, կամ պարզապես սենյակի ջերմաստիճանից և խոնավությունից: Այն հաճախ օգտագործվում է որպես դեկոր՝ ցուցադրվելով կոնֆետների ամաններում, ափսեներում կամ դեղատուփերում: Երբ այն օգտագործվում է այս կերպ, այն հակված է կպչել միմյանց, եթե երկար ժամանակ դրված է մնում։

## Պատմություն
Ժապավենաձև կոնֆետը ավանդական Սուրբ Ծննդյան կոնֆետ է, որի պատմությունը սկիզբ է առնում դարեր առաջ Եվրոպայում, թեև ճշգրիտ պարզ չէ, թե որտեղ է առաջին անգամ ստեղծվել այս կոնֆետը։

Շաքարավազի վարպետները մշակել են այս կոնֆետը որպես Սուրբ Ծննդյան զարդարանք իրենց խանութների համար՝ ձևավորելով ալիքաձև ձևը՝ օգտագործելով շաքարագործի բթամատը։ 1800-ականներին մեխանիկական ծալիչներ էին ստեղծվել՝ ժապավենները ձևավորելու համար։ Մատների նման ծալիչները նմանակում էին այն գալարները, որոնք սկզբում ձեռքով էին արվում։ Կոնֆետ պատրաստողը պատրաստում էր կոնֆետը, մեկ այլ անձ ժապավեն էր պտտում և այն տալիս ծալիչին, որը հետո ձեռքով էր պտտվում։ Վերջում գալարավոր ժապավենը կտրվում էր մկրատով, երբ այն իջնում էր փոքրիկ փոխակրիչով։

Մեխանիկական ծալիչները լավ էին աշխատում, բայց գործընթացը դանդաղ էր և շատ աշխատատար։ Երբ ժապավենաձև կոնֆետի պահանջարկը աճեց, պարզ դարձավ, որ անհրաժեշտ է գտնել կոնֆետ պատրաստելու մեկ այլ եղանակ։ Մինչև 1940-ականները ժապավենաձև կոնֆետը երբեք մեծ քանակությամբ չէր արտադրվում, քանի որ անհրաժեշտ էր ավելի նուրբ սարքավորումներ։ Մշակվեց մեկ պտտվող գլան, և պարզվեց, որ կոնֆետի խմբաքանակը զգուշորեն հսկելով՝ կարելի է վերացնել ձեռքով պտտողը, և ավտոմատ մեքենան կարող է ավելի արագ աշխատել։ Հիմնական խոչընդոտը կոնֆետը մկրատով կտրելու անհրաժեշտությունն էր։ Օդային ավտոմատ կտրիչը ստեղծվել է Sevigny Candy-ի կողմից և մինչ օրս օգտագործվում է F. B. Washburn Candy-ի կողմից, որը գնել է Sevigny Candy-ն 1986 թվականի հունիսին։
## Ծանոթագրություններ

Կատեգորիա:Կոնֆետ
Թագուհու զինվորի սկզբնախաղ

**Թագուհու զինվորի սկզբնախաղ**, շախմատային սկզբնախաղ, որը սկսվում է հետևյալ քայլերով՝ **1. d2-d4 d7-d5։**

Ժամանակակից պրակտիկայում այս տերմինով նշվում են այն սկզբնախաղերը, որոնցում սպիտակները հրաժարվում են Թագուհու գամբիտից՝  2․ c2-c4 քայլից։ Հետագա քայլերից առաջացած դիրքերն ունեն իրենց տարբերակները։

## Տարբերակներ
* **2. Փc1-g5** -  Լևիտսկու գրոհ
* **2. Ձb1-c3** 
** **2. …Ձg8-f6 3. e2-e4** - Բլեքմարի-Դիմերի գամբիտ
** **2. …Ձg8-f6 3. Փc1-g5** - Վերեսովի համակարգ
** **2. …Ձg8-f6 3. Փc1-f4**
* **2. Ձg1-f3 Ձg8-f6**
** **3. Փc1-g5**- Տորի գրոհ
** **3. Փc1-f4** - Լոնդոնյան համակարգ
** **3. e2-e3 e7-e6 4. Փf1-d3 c7-c5**
*** **5. с2-с3** - Կոլլեի համակարգ
*** **5. b2-b3** - Ցուկերտոտի համակարգ
* **2. e2-e3 Ձg8-f6 3. Փf1-d3**- «Քարե պատի» համակարգ։

## Գրականություն
* Карпов А. Е., Калиниченко Н. М. Дебют ферзевых пешек. Том 1. Russian Chess House, 2008
* Карпов А. Е., Калиниченко Н. М. Дебют ферзевых пешек. Том 2. Russian Chess House, 2008

## Ծանոթագրություններ

## Արտաքին հղումներ
* Дебют ферзевых пешек, ловушки

Կատեգորիա:Շախմատային սկզբնախաղեր
Սամվել Պիպոյան

Սամվել Խաչատուրի Պիպոյան (ապրիլի 23, 1962, Երևան, Հայկական ԽՍՀ, ԽՍՀՄ), հայ կենդանաբան, ձկնաբան։ Կենսաբանական գիտությունների դոկտոր(2010), պրոֆեսոր(2012):

## Կենսագրություն
Սամվել Պիպոյանը ծնվել է 1962 թվականին Երևանում։ 1987 թվականին ավարտել է Երևանի պետական համալսարանը, 1987-1990 թվականներին սովորել է նույն համալսարանի ասպիրանտուրայում։ 1993թ-ից կենսաբանական գիտությունների թեկնածու, ատենախոսության թեման՝ «Արծաթափայլ լճածածանի Carassius auratus gihelio Bloch մորֆոկենսաբանական և էկոլոգիական առանձնահատկությունները Հայաստանի Հանրապետության ջրամբարներում», Գ.00.08 «Կենդանաբանություն» մասնագիտությամբ: 2010 թ-ից կենսաբանական գիտությունների դոկտոր, ատենախոսության թեման՝ «Հայաստանի ձկնաշխարհը և դրա ձևավորման փուլերը», Գ.00.08 «Կենդանաբանություն» մասնագիտությամբ: 1994 թվականից աշխատել է Երևանի պետական համալսարանի կենսաբանության ամբիոնում, 2012թվականից եղել է Խ.Աբովյանի անվան ՀՊՄՀ կենսաբանության և նրա դասավանդման մեթոդիկայի ամբիոնի պրոֆեսոր: 2019 թվականից Խ.Աբովյանի անվան ՀՊՄՀ կենսաբանության, քիմիայի և նրանց դասավանդման մեթոդիկայի ամբիոնի վարիչ:

## Անդամություն
* Մասնագիտական կրթության «Գյուղատնտեսության և բնապահպանական մասնագիտությունների» ոլորտային հանձնաժողովի նախագահ (ՀՀ կրթության, գիտության, մշակույթի և սպորտի նախարարություն)
* «Եվրասիա» միջազգային համալսարանի կառավարման խորհրդի նախագահ
* Խ. Աբովյանի անվան հայկական պետական մանկավարժական համալսարանի հոգաբարձուների խորհրդի անդամ
* Երևանի կենդանաբանական այգու կառավարման խորհրդի փոխնախագահ (որպես անդամ առաջարկվել եմ Խ. Աբովյանի անվան հայկական պետական մանկավարժական համալսարանի կողմից)
* ՀՀ ԿԳՄՍ պետական կոմիտեի գիտական աշխատանքների գնահատման խորհրդի անդամ
* ՀՀ շրջակա միջավայրի նախարարության հասարակական խորհրդի անդամ
* Սևանի իշխանի վերարտադրության և պաշարների համալրման աշխատանքային խմբի անդամ
* “Մասնագիտական կրթության բարեփոխումներ” ՀԿ համահիմնադիր և խորհրդի անդամ
* “Ցկյանս ուսումնառության հայաստանյան լիգա” միության խորհրդի անդամ
* ԱՊՀ երկիր-մասնակիցների Մեծահասակների կրթության բազային կազմակերպության հասարակական խորհրդի անդամ /2008-2010/
* “Մեծահասակների ուսումնառություն և կրթություն ողջ կյանքի ընթացքում” ՀԿ համահիմնադիր և խորհրդի անդամ /2006-2011/
* Մեծահասակների կրթության Իջևանի կենտրոնի խորհրդի անդամ      /2008-2010/
* Մեղրու պետական քոլեջի կառավարման խորհրդի անդամ (2008-2010)
* Նախնական և միջին մասնագիտական կրթության զարգացման միջգերատեսչական աշխատանքային խմբի քարտուղար (2007-2008)
* Մ. Նալբանդյանի անվ. պետական մանկավարժական ինստիտուտի կառավարման խորհրդի անդամ (2006-2008)
* Նախնական և միջին մասնագիտական կրթության ոլորտում գյուղատնտեսության, կրթության, մշակույթի, շինարարության, սպասարկման, առևտրի, էկոնոմիկայի ճյուղերի կրթական չափորոշիչների մշակման խորհուրդների անդամ (2004-2007)
* “EU TACIS VET” ծրագրի խորհրդի անդամ (2004-2006)

## Ծանոթագրություններ
Լաշա Գուրուլի

**Լաշա Գուրուլի** (; ), վրացի սիրողական բռնցքամարտիկ, ով հանդես է գալիս թեթև, առաջին կիսամիջին, կիսամիջին և առաջին միջին քաշային կարգերում։ Վրաստանի բռնցքամարտի հավաքականի անդամ 2010-2020 թվականներին, 2024 թվականի Օլիմպիական խաղերի բրոնզե մեդալակիր, աշխարհի առաջնության կրկնակի բրոնզե մեդալակիր (2021, 2023), Եվրոպական խաղերի արծաթե մեդալակիր (2023), Եվրոպայի առաջնության արծաթե մեդալակիր (2022), միջազգային և ազգային սիրողական մրցաշարերի բազմակի հաղթող և մրցանակակիր։

## Կենսագրություն
Լաշա Գուրուլին ծնվել է 1996 թվականի օգոստոսի 27-ին` Վրաստանի Քվեմո-Քարթլի շրջանի Ռուսթավի քաղաքում:

## Սիրողական կարիերա
2017 թվականի հունիսին Խարկովում (Ուկրաինա) նա մասնակցել է Եվրոպայի առաջնությանը մինչև 64 կգ քաշային կարգում, բայց մրցումների առաջին փուլում նա մրցակցային պայքարում միավորներով պարտվել է փորձառու գերմանացի Վլադիսլավ Բարիշնիկին։

2019 թվականի հունիսին Մինսկում (Բելառուս), մասնակցել է բռնցքամարտի մրցաշարի Եվրոպական խաղերում, մինչև 64 կգ քաշային կարգում։ Այստեղ նա 1/16 եզրափակչում միավորներով հաղթել է մոլդովացի բռնցքամարտիկ Դմիտրի Գալագոցին, բայց հետո 1/8 եզրափակչում միավորներով պարտվել է թուրք բռնցքամարտիկ Էրդեմիր Թուղրուլհանին։

2019 թվականի սեպտեմբերին Եկատերինբուրգում (Ռուսաստան) մասնակցել է մինչև 69 կգ քաշային կարգի աշխարհի առաջնությանը։ Այստեղ նա 1/32 եզրափակչում միավորներով հաղթել է իրանցի բռնցքամարտիկ Սաջադ Կազեմզադեին, Այնուհետև 1/16 եզրափակչում միավորներով հաղթել է ղրղզ բռնցքամարտիկ Աբդուրահման Աբդուրահմանովին, սակայն 1/8 եզրափակչում միավորներով պարտվել է փորձառու անգլիացի Փեթ Մակքորմակին, ով, ի վերջո, դարձել է 2019 թվականի աշխարհի առաջնության արծաթե մեդալակիր։

2021 թվականի նոյեմբերի սկզբին Բելգրադում (Սերբիա) դարձել է աշխարհի առաջնության մինչև 67 կգ քաշային կարգի բրոնզե մեդալակիր։ Այստեղ նա 1/16 եզրափակչում միավորներով հաղթել է Սլովակիայից բռնցքամարտիկ Միխալ Տակաչին, այնուհետև 1/8 եզրափակչում միավորներով հաղթել է իրանցի բռնցքամարտիկ Մոսլեմ Մահսուդի Մալա Ամիրիին, քառորդ եզրափակչում մրցակցային պայքարում միավորներով հաղթել է կուբացի Քևին Հեյլեր Բրաունին, սակայն կիսաեզրափակչում վնասվածքի պատճառով չներկայանալու պատճառով պարտվել է ամերիկացի Օմար Ջոնսին, ով, ի վերջո, դարձել է 2021 թվականի աշխարհի առաջնության արծաթե մեդալակիր։

2022 թվականի մայիսին Երևանում կայացած Եվրոպայի առաջնության արծաթե մեդալակիր է դարձել՝ մինչև 67 կգ քաշային կարգում, որտեղ քառորդ եզրափակչում միավորներով մրցավարների մեծամասնության որոշմամբ հաղթել է հայազգի Գուրգեն Մադոյանին, կիսաեզրափակչում միավորներով մրցավարների միաձայն որոշմամբ հաղթել է Ուելսի բռնցքամարտիկ Իոան Քրոֆթին, սակայն եզրափակչում միավորներով մրցավարների միաձայն որոշմամբ պարտվել է փորձառու ռուս Վահիդ Աբասովին, որը հանդես է գալիս Սերբիայում։

## Պարգևներ
* Պատվո շքանշան (2024)

## Ծանոթագրություններ

## Արտաքին հղումներ
* 
* Лаша Гурули — новости на сайте AllBoxing.Ru
* Гурули Лаша — новости на сайте Sportbox.ru
* 

 
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Վրացի բռնցքամարտիկներ
Peppermint Crisp

**Peppermint Crisp**, կաթնային շոկոլադե սալիկի անուն է, որը լցված է բարակ մանրաթելավոր մենթոլային կրեկերների բազմաթիվ գլանաձև կտորներով, որոնք պատրաստված են շաքարի բյուրեղային խառնուրդից և ձևավորված են որպես բարակ խոռոչային խողովակներ: Այն հորինվել է Հարավային Աֆրիկայում՝ Wilson-Rowntree կողմից, 1960-ականներին, և հետագայում գնվել ու արտադրվել է Nestlé Հարավային Աֆրիկայի կողմից: Շատ տասնամյակներ շարունակ Հարավային Աֆրիկայում աներևակայելիորեն հայտնի շոկոլադե սալիկը այժմ դարձել է այդ երկրի մշակույթի մի մասը՝ ոչ միայն որպես քաղցրավենիք, այլև որպես հանրահայտ լրացուցիչ բաղադրիչ, որն օգտագործվում է հրուշակեղենի և աղանդերի մեջ:

## Ընդհանուր բնութագրեր և տարածում
Անանուխի Crisp (Peppermint Crisp) Հարավային Աֆրիկայում վաճառվում է 49 գրամանոց սալիկի և 150 գրամանոց թիթեղիկի տեսքով: Նոր Զելանդիայում այն վաճառվում է 49 գրամանոց սալիկի տեսքով, իսկ Ավստրալիայում՝ 35 գրամանոց սալիկի տեսքով: Հարավային Աֆրիկայում այն հանդիսանում է կարամելային և մենթոլային փխրուն տորթի հիմքը, որը Հարավային Աֆրիկայում աներևակայելիորեն հայտնի սառը աղանդեր է: Այս շոկոլադը նաև հայտնի է որպես լրացուցիչ բաղադրիչ՝ օգտագործվում է սպունգ տորթերի և կեքսերի վրա: Nestlé Հարավային Աֆրիկան վաճառում է նաև պաղպաղակ, որը պարունակում է Անանուխի Crispի կտորներ, ինչպես նաև Անանուխի Crispի աղանդերային լցոնում: Burger King Հարավային Աֆրիկան վաճառում է ֆյուժն աղանդեր, որը պարունակում է վանիլային պաղպաղակ և Անանուխի Crispի կտորներ, իսկ Krispy Kreme Հարավային Աֆրիկան վաճառում է Անան ուխի Crisp Տորթի գուրմե դոնաթ, որը մեծ պահանջարկ ունի:

## Օգտագործումը խոհանոցում
Անանուխի Crisp  շոկոլադը կարող է օգտագործվել որպես բաղադրիչ շոկոլադ-մենթոլային չիզքեյքներում, ինչպես նաև կտորներով՝ մերինգային պավլովայի կամ չիզքեյքի վերևը զարդարելու համար: Ինչպես իր հայրենիքում՝ Հարավային Աֆրիկայում, այնպես էլ Ավստրալիայում և Նոր Զելանդիայում այս հայտնի շոկոլադե սալիկը օգտագործվում է որպես լրացուցիչ բաղադրիչ՝ մանրացված տեսքով, պավլովայի կամ այլ տորթերի վրա: Ջեյմսը և Մելանի Մադոկը օգտագործել են Անանուխի Crisp  իրենց աղանդերում՝ «My Kitchen Rules» խոհարարական հեռուստաշոուի մրցույթի ժամանակ:

## Ծանոթագրություններ
Սիմֆոնիա (կոնֆետ)

**«Symphony» («Սիմֆոնիա»)** անունն են կրում երկու տեսակի շոկոլադե բարեր, որոնք արտադրվում են The Hershey Company-ի կողմից՝ Hershey ապրանքանիշի ներքո։ Կաթնային շոկոլադը պարունակում է նույն բաղադրիչները, ինչ Hershey-ի սովորական շոկոլադե բարերը, սակայն որոշ բաղադրիչների քանակները տարբեր են (մասնավորապես՝ կակաոյի կարագ, շոկոլադ և լակտոզա), ինչը տալիս է ավելի կրեմային համ։ «Symphony» բարն առաջին անգամ ներկայացվել է 1989 թվականին և մինչ օրս մնում է արտադրության մեջ (ի տարբերություն «Mild and Mellow» բարի, որը ներկայացվել էր 1934-ին և դուրս բերվել արտադրությունից 1941-ին)։ Այս շոկոլադե բարերը տարբերվում են Hershey-ի սկզբնական կաթնային շոկոլադի բաղադրատոմսից, որը 1894 թվականին ստեղծել է Միլթոն Հերշին։

«Symphony» անունը տրվել է այս բարերին, քանի որ դրանք պետք է բերանին հաճույք պատճառեն այնպես, ինչպես երաժշտությունը՝ ականջներին։

## Պատմություն
«Symphony»-ի մշակումը սկսվել է 1984 թվականին կատարված հետազոտություններից հետո։ Մինչ ընդհանուր շուկա թողարկվելը, այն նախապես փորձնական վաճառքի էր դրվել Լոս Անջելեսի և Սան Ֆրանցիսկոյի շրջաններում։

Այս շոկոլադե բարն ուղղված էր ավելի հասուն լսարանի, ներառյալ միջին և բարձր խավի սպառողներին։

Հետազոտությունների արդյունքում պարզվել է, որ այն ամենասիրելին էր Hershey-ի կողմից Չինաստանում փորձնական վաճառքի դրված ինը ապրանքներից։

## Գովազդ
«Symphony»-ն ներկայացվեց առաջին գովազդներով, որոնք ուղեկցվում էին դասական երաժշտությամբ և այս նշանաբանը՝ «Այլևս երբեք չի լինի անավարտ սիմֆոնիա»։

«Symphony»-ն թողարկվել է երկու տարբերակով՝ 

Կաթնային շոկոլադ (երբեմն կոչվում է «պարզ» տարբերակ)

Կաթնային շոկոլադ նուշով և տոֆիի չիպսերով (որն ընդգրկում է նուշ և տոֆիի կտորներ)։

## Ծանոթագրություններ

Կատեգորիա:1989 հայտնված արտադրանքներ
Ժոզեպ Վիսենս Ֆոշ

**Ժոզեպ Վիսենս Ֆոշ ի Մաս**  (. ), կատալոնացի բանաստեղծ, արձակագիր, էսսեիստ:
[մինի| Ֆոշի վիզուալ բանաստեղծությունը ( [1920 ), որ 2002 թվականին փորագրվել է Բարսելոնայի փողոցներից մեկում:]]

## Կենսագրություն
ձախից|մինի| Ֆոշերի ընտանեկան հրուշակարանը
Ժոզեպը ճանաչված և տոհմիկ հրուշակագործի որդի էր: Ընդունվել է Բարսելոնայի համալսարանի իրավաբանական ֆակուլտետ,  բայց երկրորդ կուրսից թողել է ուսումնառությունը: 1917 թվականին հրատարակել է իր առաջին բանաստեղծությունները։ Աշխատակցել է տարբեր ամսագրերի, լույս ընծայել բանաստեղծություններ, վիզուալ (դիտողական) պոեզիա (կալիգրամներ), ավանգարդիստական արվեստի տեսության ու պրակտիկայի վերաբերյալ հոդվածներ։ Եղել է հայտնի «Արվեստների ընկեր» ամսագրի խմբագիրը ( . առաջին բառը ֆրանսերենից վերածվել է կատալոներենի՝ ավելացնելով «c» տառը) և La Publicitat ամսագրի (1923-1936) արվեստի բաժնի վարիչը։ Մոտ էր սյուրռեալիզմին: Ընկերություն է արել Դալիի, Միրոյի, Լորկայի, Էլյուարի հետ:

Ֆրանկոյական դիկտատուրայի ժամանակ մնացել է ստվերում, որից աստիճանաբար դուրս է եկել, այն չափով, ինչ չափով վարչակարգի հակակատալանական քաղաքականությունը թուլացել է։

## Գրքեր
### Պոեզիա

* *Sol i de dol* 1947, սոնետների գիրք)
* *Les irreals omegues* 1949 թ
* *On he deixat les claus? / Ի՞նչ է նա ասում կետերի մասին:* 1953 թ
* *Onze Nadals i un Cap d’Any / Նադալների և Անյայի գլխարկի մասին* 1960 թ.
* *Desa aquests llibres al calaix de baix* 1964 *թ.*
* *Obres completes I / Ամբողջական երկեր, 1-ին հատոր,* 1974 թ.
* *Cròniques de l’ultrason / Ուլտրաձայնային քրոնիկներ,* 1985 թ.

### Արձակ
* *Del «Diari [[1918]]»* 1956
* *L’estrella d’en Perris* 1963
* *Darrer comunicat*' 1969
* *Allò que no diu «La Vanguardia»* 1971
* *Tocant a mà* 1972
* *Obres completes II / Ամբողջական երկեր, 2-րդ հատոր,* 1979
* *Gertrudis*

## Մեծարում
1980-ականներին՝ հետֆրանկոյական շրջանում, Ժոզեպ Վիսենս Ֆոշն արժանացել է բազմաթիվ մրցանակների, այդ թվում՝ Կատալոնիայի կառավարության ոսկե մեդալի (1981), Իսպանիայի գրական ազգային մրցանակի (1984): 1984 թվականին Կատալոնիայի խորհրդարանի կողմից նա առաջադրվել է գրականության Նոբելյան մրցանակի:

## Ծանոթագրություններ

## Գրականություն
**J.V. Foix* 2002, Jaume Vallcorba, Ediciones Omega 

## Արտաքին հղումներ
* Պաշտոնական կայք,,
* Կատալոնական գրականություն կայքում 
* J.V. Foix in LletrA, Catalan Literature Online (Open University of Catalonia) 
* J.V. Foix's Persona library at Biblioteca de Catalunya

Կատեգորիա:1893 ծնունդներ
Կատեգորիա:1987 մահեր
Կատեգորիա:20-րդ դարի տղամարդ գրողներ
Կատեգորիա:Բանաստեղծներ այբբենական կարգով
Կատեգորիա:Բարսելոնա քաղաքում ծնվածներ
Կատեգորիա:Բարսելոնա քաղաքում մահացածներ
Կատեգորիա:Բնօրինակում անաղբյուր հոդվածներ
Կատեգորիա:Գրողներ այբբենական կարգով
Կատեգորիա:Իսպանացի բանաստեղծներ
Կատեգորիա:Իսպանացի գրողներ
Կատեգորիա:Կատալոնացի գրողներ
Կատեգորիա:Հունվարի 28 ծնունդներ
Կատեգորիա:Հունվարի 29 մահեր
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Էռնեստ Բոր

**Էռնեստ Դավիդ Բոր** (, ), դանիացի մականորդ, 1948 թվականի ամառային օլիմպիական խաղերի մասնակից։ Ֆիզիկայի Նոբելյան մրցանակի դափնեկիր Նիլս Բորի որդին, ֆիզիկայի Նոբելյան մրցանակի դափնեկիր Օգե Բորի եղբայրը:

## Կենսագրություն
ձախից|մինի| Էռնեստի ծնողներ Նիլս և Մարգրետե Բորերը, 1910 թվական
Էռնեստ Բորը ծնվել է 1924 թվականի մարտի 7-ին Դանիայի Ֆրեդրիկսբերգ քաղաքում։ Անունն ստացել է ֆիզիկոս, քիմիայի Նոբելյան մրցանակի դափնեկիր Էռնեստ Ռեզերֆորդի պատվին։

Ավարտել է Սորտեդամի միջնակարգ դպրոցը: 1943-1945 թվականներին մոր հետ ապրել է Շվեդիայում։

Խաղացել է մականախաղ Կոնգենս Լյունգբյուի «Օրիենտ» թիմի կազմում:

1948 թվականին Դանիայի մականախաղի հավաքականի կազմում մասնակցել է Լոնդոնի ամառային օլիմպիական խաղերին։ Թիմը զբաղեցրել է 13-րդ տեղը։ Եղել է դաշտային խաղացող, անցկացրել է 2 հանդիպում, չի խփել ոչ մի գոլ (ըստ առկա տվյալների)։

1949 թվականին ավարտել է համալսարանի իրավաբանական ֆակուլտետը։ Աշխատել է որպես շրջանային փաստաբան։ Եղել է բազմաթիվ կորպորացիաների և կազմակերպությունների տնօրենների խորհուրդների կազմում, ներառյալ՝ Կոպենհագենի Նիլս Բորի արխիվը:

Մահացել է 2018 թվականի փետրվարի 26-ին։

## Ընտանիք
Հայրը՝ Նիլս Բոր (1885-1962), դանիացի ֆիզիկոս և հասարակական գործիչ, քվանտային մեխանիկայի հիմնադիրներից մեկը։ Ֆիզիկայի Նոբելյան մրցանակի դափնեկիր (1922)։

Մայրը՝ Մարգրետե Բոր (օրիորդական ազգանունը՝ Նորլունդ, 1890-1984):

Ընտանիքում եղել է վեց երեխա, որոնցից Էռնեստը ամենակրտսերն էր։

Ավագ եղբայրը՝ Օգե Բոր (1922–2009), դանիացի ֆիզիկոս։ Ֆիզիկայի Նոբելյան մրցանակի դափնեկիր (1975)։

Հորեղբայրը՝ Հարալդ Բոր (1887-1951), դանիացի մաթեմատիկոս և ֆուտբոլիստ։ 1908 թվականի ամառային օլիմպիական խաղերի արծաթե մեդալակիր։

## Ծանոթագրություններ

Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:Դանիացի մարզիկներ
Կատեգորիա:Ամառային օլիմպիական խաղերի մարզիկներ
Ջերսի միլք

**Ջերսի միլք,** շոկոլադե սալիկի ապրանքանիշ, որը բաղկացած է պինդ կաթնային շոկոլադից: Փաթեթավորումը սպիտակ է՝ ոսկեգույն գրությամբ։

## Պատմություն
Ջերսի միլք շոկոլադե սալիկը սկսել են արտադրել 1924 թվականին։ Ի սկզբանե սալիկն արտադրվել է *Neilson Dairy-*ի կողմից, որից հետո արտադրությունը փոխանցվել է *Cadbury*-ին, երբ Նիլսոնը 1996 թվականին վաճառել է *Cadbury*-ից 1987 թվականին ձեռք բերված ապրանքային իրավունքները, սակայն Ջերսի միլքի փաթեթների վրա շարունակում են տպագրել *Neilson* ապրանքանիշի անունը՝ սկսած 2022 թվականի հունվարից։

2016 թվականի ապրիլի դրությամբ *Snack Works* կայքում թվարկված Ջերսի միլքի միակ փաթեթը *Jersey Milk Miniatures*-ի 700 գրամանոց փաթեթն է, թեև *Canadian Favourites* վեբ կայքում նշվում է 180 գրամ ընդհանուր կշռով չորս 45 գրամանոց սալիկների փաթեթ, *London Drugs-ում՝* 45 գրամանոց սալիկներ, իսկ Amazon.com կայքում՝ 100 գրամանոց սալիկներ։

## Ջերսի միլքի տեսակներ
* Ջերսի միլք կաթնային շոկոլադ,
* Ջերսի միլք մինիատյուրներ,
* Ջերսի միլք բարձիկներ,
* Վիրջինիա (Ջերսի միլք գետնանուշով),
* Ջերսի միլք թրեժրս (շոկոլադե սալիկ, որում յուրաքանչյուր քառակուսի պարունակում է վեց տարբեր համերից մեկը․ թուրքական քաղցրավենիք, կարամել, պրալին, բորդո, ելակ և նուգա:

## Ծանոթագրություններ

Կատեգորիա:1924 հայտնված արտադրանքներ
Կատեգորիա:1924 հիմնադրումներ Կանադայում
Սպիտակ ասպետ (շոկոլադե սալիկ)

**Սպիտակ ասպետ (շոկոլադե սալիկ),** շոկոլադապատ, ձգվող, անանուխի համով հրուշակեղենի ապրանքանիշ, որը վաճառվում է Ավստրալիայում: Սկզբնապես արտադրվել է *Hoadley's Chocolates* ընկերության կողմից հետագայում՝ Nestlé Ավստրալիայի կողմից: Փաթեթավորումը կապույտ և սպիտակ գույներով է, որի վրա պատկերված է ձիու վրա ասպետի պատկեր: Սալիկի կարգախոսն է «*Mighty Mint Chew*»: Սալիկի արտադրությունը դադարեցվել է 2016 թվականին։

## Բնութագիր
25-ը գրամանոց սալիկը կազմված է սպիտակ, անանուխի համով ձգվող միջուկից, որը պատված է բարդ շոկոլադով:

1980-ականներին սալիկը դրվել է փաթեթավորման ներսում գտնվող ստվարաթղթի մեջ: Քարտի դարձերեսին պատկերված է եղել ասպետի պատկեր։ Երեխաները նպատակադրված գնել և հավաքել այս ասպետների հավաքածուն: Փաթեթավորման այս տեսակը դադարեցվել է տարիներ անց, ենթադրաբար՝ որպես ծախսերի կրճատման միջոց:

Այն ժամանակին վաճառվել է Ավստրալիայի բոլոր խոշոր սուպերմարկետներում, ինչպես նաև որոշ զեղչային հանրախանութներում (օրինակ՝ *Kmart*) և կաթնամթերքի խանութներում, սակայն 2014 թվականի դրությամբ այն պահեստավորվել է միայն *Woolworths* և *Coles* սուպերմարկետներում և որոշ մասնագիտացված հրուշակեղենի խանութներում: 25 գրամանոց սալիկը վաճառվել է ավելի էժան գնով (օրինակ՝ 75 ցենտ 2008 թվականին), սակայն 2010 թվականի սկզբին դրա գինը բարձրացել է՝ կապված ավելի մեծ (50–60 գ) չափի շոկոլադե սալիկների արտադրությամբ:

Սպիտակ ասպետ սալիկի արտադրությունը դադարեցվել է Nestlé Ավստրալիայի կողմից մոտ 2016 թվականին։

**Բաղադրություն** Շաքարավազ, գլյուկոզայի օշարակ (ստացված ցորենից կամ եգիպտացորենից), բուսական յուղեր, կաթի պինդ նյութեր, կակաո, ժելատին, էմուլգատորներ (սոյայի լեցիտին, 492) անանուխի յուղ, աղ, գունանյութեր (133)։

**Սննդարար բաղադրիչներ**Չափաբաժին՝ 25 գրամ (մեկ սալիկ)

*Միջին քանակությունը մեկ չափաբաժնում*.Էներգետիկ արժեք՝ 460 կՋ, սպիտակուցներ 0,5 գ, ճարպեր (ընդհանուր) 3,1 գ (հագեցած ճարպեր 2,9 գ), ածխաջրեր 19,7 գ (շաքարներ 15,1 գ), նատրիում 10 մգ:

*Միջին քանակությունը 100 գ-ի մեջ (թվարկված է ըստ Ավստրալիայի սննդի մակնշման ստանդարտի)* .Էներգետիկ արժեք 1830 կՋ, սպիտակուց 1,9 գ, ճարպ (ընդհանուր) 12,2 գ (հագեցած ճարպ 11,7 գ), ածխաջրեր 78,7 գ (շաքարներ 60,4 գ), նատրիում 40 մգ։

## Ծանոթագրություններ

Կատեգորիա:Ավստրալիական խոհանոց
Կատեգորիա:Հրուշակեղեն
Կատեգորիա:Շոկոլադ
Կատեգորիա:Քաղցրավենիք
Այդահո սփադ

**Այդահո սփադ,** կոնֆետ, որը պատրաստված է *Idaho Candy Company*-ի կողմից: Այն արտադրվում է 1918 թվականից և տարածված է հիմնականում Միացյալ Նահանգների Խաղաղ օվկիանոսի հյուսիսարևմտյան տարածաշրջանում: Ապրանքի փաթեթի վրա գրված է «Շոկոլադե սալիկ, որն Այդահոն հայտնի  է դարձնում» կարգախոսը։ Սալիկը հորինել է Թոմաս Սմիթը, որը հիմնադրել է Այդահո Քենդի ընկերությունը 1901 թվականին։ Կարտոֆիլի տեսքով ձևավորված սալիկը բաղկացած է շոկոլադի և կոկոսի փաթիլներից, որոնք ծածկում են կակաոյի համով մարշմալուի միջուկը:

## Վաճառք
Ըստ *Idaho Candy Company*-ի, Այդահո սփադը Միացյալ Նահանգների հյուսիս-արևմուտքում ամենաշատ վաճառվող կոնֆետների 100-յակում է: Սալիկը վաճառվում է սենյակային ջերմաստիճանում, բայց երբեմն սառեցվում է՝ մինչ մատուցելը: Կոնֆետը նաև վաճառվում է ավելի փոքր չափերով՝ մաքուր պլաստիկ ամաններում։

## Կոնֆետի պարունակություն
Շոկոլադե սալիկը բաղկացած է կակաոյի համով մարշմելոուի միջուկից, որը պատված է բարդ շոկոլադով (կակաոյի, շաքարավազի և բուսական յուղից պատրաստված շոկոլադի փոխարինող) և ցողված կոկոսի փաթիլներով: Շոկոլադե սալիկի երկարավուն ձևը նման է կարտոֆիլի: Ապրանքը ունի 180 կալորիա էներգետիկ արժեք և կշռում է 43 գրամ:

### Բաղադրություն
* Շաքարավազ, եգիպտացորենի օշարակ, կոկոս, արմավենու միջուկի յուղ, ինվերտացված շաքարավազ, եգիպտացորենի օսլա, կակաոյի փոշի, շոկոլադե լիկյոր, ձվի սպիտակուց, ագար ագար, աղ, սոյայի լեցիտին, անյուղ կաթի փոշի, վանիլ, արհեստական բուրավետիչներ և կալիումի սորբատ:
* Ալերգեններ՝ ընկույզ, ձու, սոյա և կաթնամթերք:

## Մշակույթում
Սալիկը ներկայացել է Սթիվ Ալմոնդի *Candyfreak* գրքում՝ որպես փոքր ընկերության կողմից պատրաստվող մի քանի հաջողակ կոնֆետներից մեկը:

Սալիկը հայտնվել է Adult Swim *կատակերգական* հաղորդաշարի մի դրվագում (9-րդ սեզոն, 8-րդ մաս):

## Տես նաև
* Այդահոյի կարտոֆիլի թանգարան

## Ծանոթագրություններ

## Արտաքին հղումներ
*

Կատեգորիա:1918 հիմնադրումներ
Կատեգորիա:1918 հիմնադրումներ ԱՄՆ-ում
Ռոբերտ Ֆուրչգոթ

**Ռոբերտ Ֆրենսիս Ֆուրչգոթ** () ամերիկացի կենսաքիմիկոս, Նոբելյան մրցանակի դափնեկիր, ով նպաստել է ազոտի օքսիդի հայտնաբերմանը որպես անցողիկ բջջային ազդանշան կաթնասունների համակարգերում:

## Վաղ տարիք և կրթություն
Ֆուրչգոթը ծնվել է Չարլսթոնում, Հարավային Կարոլինա, Արթուր Ֆուրչգոտի (դեկտեմբեր 1884 – հունվար 1971), հանրախանութի սեփականատեր և Պենա (Սորենտրու) Ֆուրչգոտի ընտանիքում։ 1937 թվականին նա ավարտել է Հյուսիսային Կարոլինայի համալսարանը Չապել Հիլում՝ ստանալով քիմիկոսի կոչում և 1940 թվականին Հյուսիսարևմտյան համալսարանում ստացավ կենսաքիմիայի դոկտորի կոչում։

## Կարիերա
[thumb|left|upright=1.1|Ֆուրչգոթը և 1998 թվականի Նոբելյան մրցանակի այլ դափնեկիրներ ԱՄՆ նախկին նախագահ [Բիլ Քլինթոն|Բիլ Քլինթոնի հետ, 1998 թվականի նոյեմբեր]]
Ֆուրչգոթը 1940-1949 թվականներին Կոռնելի համալսարանի բժշկական քոլեջի, 1949-1956 թվականներին Վաշինգտոնի համալսարանի բժշկական դպրոցի, 1956-ից 1989 թվականներին SUNY Բրուքլինի և 1989 թվականից մինչև իր կարիերայի ավարտը Մայամիի համալսարանի պրոֆեսորադասախոսական կազմի անդամ և դեղագիտության պրոֆեսոր էր:

1978 թվականին Ֆուրչգոթը էնդոթելային բջիջներում հայտնաբերեց մի նյութ՝ էնդոթել, որը թուլացնում է արյան անոթները՝ այն անվանելով էնդոթելիից ստացված հանգստացնող գործոն (EDRF): Մինչև 1986 թվականը նա աշխատեց EDRF-ի բնույթի և գործողության մեխանիզմի վրա և նշեց, որ EDRF-ն իրականում ազոտի օքսիդ է (NO), ինչը կարևոր միացություն է սրտանոթային ֆիզիոլոգիայի բազմաթիվ ասպեկտներում: Այս հետազոտությունը կարևոր է մարդու առողջության և հիվանդությունների համար կենտրոնական նշանակություն ունեցող նեյրոնային, սրտանոթային և ընդհանուր ֆիզիոլոգիական պրոցեսների լայն ասպեկտներ բացատրելու համար:

Ֆուրչգոտի հայտնագործությունը, որ ազոտի օքսիդը լայնացնում է արյան անոթները, երկար սպասված բացատրություն էր նիտրոգլիցերինի թերապևտիկ ազդեցության վերաբերյալ, օգտագործվում էր անգինա պեկտորիսը բուժելու համար և հետագայում մեծ դեր ունեցավ էրեկտիլ դիսֆունկցիայի դեմ պայքարող «Վիագրա» դեղամիջոցի ստեղծման գործում:

## Անձնական կյանք
Ֆուրչգոթը հրեա էր: Նա ամուսնացած էր Լենոր Մանդելբաումի հետ 1941 թվականից մինչև նրա մահը 68 տարեկանում։ Նրանք երեք դուստր ունեցան՝ Ջեյնը, Թերին և Սյուզանը։

Ֆուրչգոտն իր վերջին տարիներn անցկացրեց Մարգարեթ Գալագեր Ռոթի հետ, ով մահացավ 2006 թվականի մարտի 14-ին:

## Ծանոթագրություններ
KAJ

**KAJ**, ֆին-շվեդական երաժշտական և կատակերգական խումբ, հիմանդրվել է Օստրոբոտնիա մարզի Վորա քաղաքում։ Խումբը հիմնադրվել է 2009 թվականին, խմբի կազմում են՝ Կևին Հոլմստրյոմը, Ակսել Օմանի և Յակոբ Նորգարդը։ Նրանցից յուրաքանչյուրի սկզբնատառը կազմում է խմբի անվանումը։

Խումբը թողարկել է երկու մյուզիքլ՝ Gambämark (2018 թվական) և Botnia Paradise (2021 թվական)։

2015 թվականին անդամները դարձել են այդ տարվա պատվավոր Օստրոբոտնիայի քաղաքացիներ։

Խումբը «Bara bada bastu» երգով ներայացրել է Շվեդիան Եվրատեսիլ 2025 երգի մրցույթում և զբաղեցրել 4-րդ հորիզոնականը։

## Սկավառակագրություն
### Ալբոմներ

* 2012 – *Professionella Pjasalappar*
* 2014 – *Lokalproducerat Pjas*
* 2016 – *Kom ti byin*
* 2018 – *Gambämark*
* 2019 – Born to Börn (som Vörjeans)
* 2020 – *KAJ 10*
* 2021 – *Botnia Paradise*
* 2024 – *Karar i arbeit*
* 2025 – *Bara Bada Bastu Collection*

### Սինգլներ
* 2013 – *Heimani i skick*
* 2014 – *Jåo nåo e ja jåo YOLO ja nåo*
* 2015 – *Pa to ta na kako?*
* 2016 – *TACO HEJ (me. GU$TA)*
* 2017 – *Paavos Barkbrö* (live)
* 2019 – *TEXT-TV*
* 2019 – *Vems pojk e do?*
* 2025 – *Bara bada bastu*
* 2025 – *Mosquito*

## Ծանոթագրություններ

Կատեգորիա:2009 հիմնադրված երաժշտական խմբեր
Բջջային կապ (մուլտֆիլմ)

***Բջջային կապը*** (անգլ. Cellbound) 1955 թվականին թողարկված կարճամետրաժ մուլտֆիլմ է  Սպայկի (չշփոթել Թոմն ու Ջերին մուլֆիլմի համանուն կերպարի հետ) մասնակցությամբ և ռեժիսոր ՝ Թեքս Էյվերիի և Մայքլ Լահի կողմից։ Պատմության հեղինակը Հեք Ալենն  էր, և Փոլ Ֆրիսը հնչյունավորեց բոլոր հերոսներին։ Դրա վերնագիրը բառախաղ է «սխալված» թեմայով։

## Սյուժե
Սպայկը մարմնավորում է մի բանտարկյալի, ով 500 տարի է ապրում «Սինգ Սոնգ» կոչվող բանտում։ Այնուամենայնիվ, նա փախուստի ծրագիր է մշակել և սկսել է թունել փորել իր խցի հատակի տակ՝ օգտագործելով թեյի գդալ, միայն ժամանակավորապես կանգ է առնում, երբ կողքով անցնում է պահակը։ 20 տարի (6,500,004,385,632 թեյի գդալ) հետո Սպայկը վերջապես փորում է բանտի պատի արտաքին մասը։ Նա վերադառնում է իր խուցը, որպեսզի վերցնի իր դիմակները, բայց դադարեցնում է փախուստի բոլոր գործողությունները, երբ պահակը նորից անցնում է կողքով։ Երբ Սպայկը պահակին նշում է, որ բանտում գտնվելու 20-ամյակն է, վերջինս հանկարծ հիշում է, որ իր ամուսնության տարեդարձն է և դուրս է գալիս կնոջը նվեր բերելու։ Սա հուշում է Սպայկին վերցնել իր դիմակները և վազել թունելի միջով ու դուրս գալ։ Վերջապես ազատվելով, նա նստում է գնացքի վագոն, որտեղ նա հանում է հեռուստացույցը, որպեսզի թաքնվի դրա մեջ։ Վայրկյաններ անց հեռուստացույցը բարձրացնում են բեռնատարի վրա և տեղափոխում բանտ։ Մինչ Սպայկը խոսում է այն բազմաթիվ վայրերի մասին, որոնք նա նախատեսում է այցելել, հանկարծ տեսնում է պահակին հեռախոսով իր գրասեղանի մոտ և խուճապի մեջ է ընկնում։ Պարզվում է, որ հեռուստացույցը պահակի կնոջ հոբելյանական նվերն է։ Այն բանից հետո, երբ պահակը ավարտում է հեռախոսազանգը, նա դիտում է հեռուստացույց՝ թերթի ցուցումներով ստուգելու այն։ Սպայկը հասկանում է, որ պետք է ցուցադրի այն ամենը, ինչ ուզում է դիտել պահակը՝ Սպայկն օգտագործելով իր դիմակները և զգուշորեն դիրքավորվելով հեռուստացույցի էկրանին՝ դա անելու համար, առաջինը վեսթերն է, որին հաջորդում է բռնցքամարտը։ Պահակը ցանկանում է հաջորդը դիտել ձիարշավը, սակայն Սպայկը ջրցան տարայի միջոցով ջուր է լցնում էկրանի վրայով և փակցնում ցուցանակ որտեղ ասվում է որ դադարեցվել են անձրևի պատճառով։ Այսպիսով, պահակը որոշում է երաժշտական ​​​​ծրագիր միացնել, որտեղ Սպայկը նվագում է «մեկ մարդու խումբ», որում պահակը մեծ հաճույք է ստանում։ Դրանից հետո պահակը անջատում է հեռուստացույցը՝ գոհ լինելով, որ կինը հաճույք կստանա։ Հյուծված Սպայկը, չցանկանալով այլևս անցնել, ճեղքում է գետինը և սկսում փորել, հենց այն պահին, երբ պահակը վերցնում է հեռուստացույցը և դրանով գնում տուն։ Դրանից կարճ ժամանակ անց Սպայկը հասնում է իր ուղու ավարտին, միայն թե բարձրանում ​​է նույն հեռուստացույցի ներսում, այժմ պահակի հյուրասենյակում։ Պահակը շարունակում է ցույց տալ իր կնոջը, թե որքան լավ է դա աշխատում, բայց երբ նա «միացնում է այն», Սպայկը հայտնվում է, դրդելով պահակին ասել իր կնոջը` «Ես տեսա նրան այսօր, քեզ դուր կգա նա, ինքը խելագար է»։ Հասկանալով, որ այս պահից սկսած նա պետք է անի նույն առօրյան, Սպայկը գոռում է և հետագայում ընկնում «հոգեկան խանգարման» մեջ։

## Ծանոթագրություններ

Կատեգորիա:1950-ականների անգլերեն ֆիլմեր
Կատեգորիա:1955 ֆիլմեր
Կատեգորիա:MGM ֆիլմեր
Չահանգչի

**Չահանգչի**, գյուղ Արևմտյան Հայաստանում, Էրզրումի վիլայեթի Քղիի գավառակում։

## Բնակչություն
1909-ին ուներ մոտ 100 տուն (700 շունչ) հայ բնակիչ։

## Տնտեսություն
Բնակչությունը հիմնական զբաղվում էին անասնապահությամբ և երկրագործությամբ։

## Պատմամշակութային կառույցներ
Գյուղում կար եկեղեցի։

## Կրթություն
Գյուղն ուներ հայկական դպրոց։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր